FOMC Meeting / ถ้อยแถลงพาวเวล / สถานการณ์การระบาดที่ต้องติดตาม / ผลประกอบการ 1Q21 และ Analyst meeting
29 เมษายน 2564

FOMC Meeting / ถ้อยแถลงพาวเวล / สถานการณ์การระบาดที่ต้องติดตาม / ผลประกอบการ 1Q21 และ Analyst meeting
เมื่อคืนที่ผ่านมา ผลการประชุมธนาคารกลางสหรัฐฯ (FOMC) ยังดำเนินนโยบายการเงินแบบผ่อนคลายตามที่ตลาดคาด คงดอกเบี้ยนโยบายที่ระดับ 0-0.25% และคงการเข้าซื้อสินทรัพย์ทางการเงินเดือนละ 1.2 แสนล้านดอลลาร์ แบ่งเป็นพันธบัตรรัฐบาล 8 หมื่นล้านดอลลาร์และตราสารหนี้สินเชื่อบ้าน 4 หมื่นล้านดอลลาร์ แม้นายเจอโรม พาวเวล ประธานธนาคารกลางสหรัฐฯแถลงมุมมองต่อสถาณการณ์การฉีดวัคซีนและการฟื้นตัวเศรษฐกิจที่ดีขึ้นต่อเนื่อง อย่างไรก็ตามยังคงเน้นการดำเนินนโยบายการเงินแบบผ่อนคลายต่อไปจนกว่าจะเห็นอัตราการจ้างงานฟื้นตัวกลับมาเต็มที่และเห็นเงินเฟ้อพื้นฐาน (Core PCE) เฉลี่ยอยู่ระดับ 2% ตามเป้าหมาย โดยยังไม่ได้ส่งสัญญาณว่าจะเริ่มลดการดำเนินนโยบายการเงินแบบผ่อนคลายเมื่อไหร่
ปฏิกริยาของตลาด: อัตราผลตอบแทนพันธบัตรรัฐบาลสหรัฐฯอายุ 10 ปี อยู่ระดับ 1.65% ก่อนการแถลงและปรับตัวลงมาเล็กน้อยที่ระดับ 1.61% ส่วนตัวเลขเงินเฟ้อ Breakeven Inflation 5 ปีและ 10 ปีปรับตัวขึ้นเล็กน้อยอยู่ที่ระดับ 2.54% และ 2.41% ตามลำดับ ขณะที่ตลาดหุ้นสหรัฐฯทรงตัว
ผลการประชุมดังกล่าวสอดคล้องกับมุมมองของเรา โดย โพเวล ประธานเฟดยังส่งสัญญาณว่า จะ คงดอกเบี้ ยต่ำจนกว่าจะมีหลักฐานชัดเจนว่า เศรษฐกิจสหรัฐฯ ฟื้น ตัวจากโควิด-19 แล้ว ทำให้อัตราเงินเฟ้อยังคงมีแนวโน้มอยู่ใน ระดับสูง เรายังคงประมาณการอัตราผลตอบแทนของสหรัฐฯ อายุ 10 ปี ที่ 1.7% และ ผลตอบแทนอายุ 2 ปีสหรัฐ 0.25% และ ในส่วนของผลตอบแทนพันธบัตรไทยเราคาด อัตราผลตอบแทนไทยอายุ 2 ปีที่ 0.70% ณ สิ้นปี 2021 และอายุ 10 ปีที่ 1.9% โดยจับตามาตรการกระตุ้นเศรษฐกิจในประเทศเพิ่มเติม, วงเงินคงเหลือในพรก COVID-19 ที่จะส่งผลกระทบต่อทั้งการฟื้นตัวของเศรษฐกิจและอุปทานของพันธบัตร
จากผลการประชุมและถ้อยแถลงของนายพาวเวลที่เป็นไปตามตลาดคาด เราประเมินว่า Fed จะประเมินตัวเลขที่เกิดขึ้นจริงมากกว่าตัวเลขคาดการณ์ ก่อนที่จะปรับเปลี่ยนนโยบายทางการเงิน (behind the curve) โดยตัวเลขเศรษฐกิจสำคัญสองตัวที่ใช้พิจารณาทั้งตัวเลขอัตราการว่างงานและตัวเลขเงินเฟ้อฟื้นฐานยังห่างไกลจากเป้าหมาย โดยตัวเลขอัตราการว่างงานล่าสุดเดือนมีนาคมล่าสุดอยู่ที่ 6% ยังห่างไกลจากช่วงก่อนเกิดโควิทที่ระดับ 3.5% หรือต้องการเห็นการจ้างงานเพิ่มขึ้นอีก 8.4 ล้านคน
ขณะที่ตัวเลขเงินเฟ้อพื้นฐานล่าสุดเดือนกุมภาพันธ์อยู่ที่ระดับ 1.4% ทำให้ Fed ทนเห็นเงินเฟ้อเพิ่มขึ้นมากกว่า 2% ในระยะสองสามเดือนข้างหน้าได้โดยไม่ทำให้ค่าเฉลี่ยเงินเฟ้อเกินระดับ 2% ดังนั้นจึงเป็นไปได้ว่า Fed อาจเริ่มส่งสัญญาณลดขนาดการผ่อนคลายลงในช่วงครึ่งปีหลังและอาจเริ่มปฏิบัติจริงอย่างเร็วที่สุดปลายปีนี้ สิ่งที่อาจต้องระวังคือตัวเลขเงินเฟ้อพื้นฐานที่จะรายงานใน 2-3 เดือนข้างหน้า ถ้าเกินระดับ 3% ขึ้นไปติดต่อกันหรือตัวเลขอัตราการว่างงานที่ลดลงเร็วอย่างต่อเนื่อง อาจกดดันให้ Fed ต้องส่งสัญญาณเร็วกว่าที่คาด
ส่วนปัจจัยสำคัญในประเทศที่ต้องติดตามวันนี้
1) ติดตามสถาณการณ์การแพร่ระบาดโควิทในประเทศ ติดตามจำนวนผู้ติดเชื้อใหม่รายวันว่าจะมีการเพิ่มขึ้นในอัตราเร่งหรือไม่ (%DoD) ถ้ายังเพิ่มสูงขึ้นต่อเนื่องหรือมีมาตรการ lockdown เพิ่มเติมจะเป็นปัจจัยกดดันความเคลื่อนไหวตลาดระยะสั้นโดยเฉพาะหุ้นกลุ่ม Vaccine plays ที่จะได้รับผลกระทบเชิงลบจากการแพร่ระบาดโควิท
2) ติดตามการทยอยรายงานผลประกอบไตรมาสหนึ่งของบริษัทจดทะเบียน เน้นกลุ่มหุ้นที่พื้นฐานสนับสนุนมากกว่ากลุ่มหุ้น “High Hope” ที่นักลงทุนคาดหวังกับรายได้และกำไรอนาคตที่ยังไม่ชัดเจน
มุมมองตลาดหุ้น/ กลยุทธ์การลงทุน คาด SET แกว่ง 1570-85 แนะนำ SCC AEONTS
หุ้นแนะนำ AEONTS (พื้นฐาน 258.00 บาท) เรามีความเป็นกังวลน้อยลงต่อภาพรวมคุณภาพสินเชื่อของ AEONTS เพราะมีการชำระเงินจาก NPLs และการเก็บเงินที่ดีขึ้น ขณะที่ NPL ratio ได้ผ่านจุดสูงไปแล้ว, คาดว่าการออกจากไทยของ Citibank จะเป็นประโยชน์กับ AEONTS ทั้งทางตรงและทางอ้อม เราชอบแผนการปล่อยเงินกู้ผ่านระบบดิจิทัลและ non-NII ที่ปรับดีขึ้น SCC (พื้นฐาน 425 บาท) ผลประกอบการไตรมาส 1/21 เพิ่มขึ้น 114% YoY 85% QoQ จากการปรับปรุงทุกหน่วย ผลประกอบการดังกล่าวสูงเกินคาดการณ์ของเราถึง 20%, แนวโน้มไตรมาส 2/21 สดใสเนื่องจากสเปรดเคมีและรายได้เงินปันผลที่เพิ่มขึ้น แนวโน้ม 1H21 ที่ยอดเยี่ยมเหล่านี้สร้างความเสี่ยงอัพไซด์ให้กับการคาดการณ์ปี 2564 ของเรา
รายงานตัวเลขเศรษฐกิจ วันศุกร์ ติดตาม ตัวเลขเศรษฐกิจไทยเดือน มี.ค. โดย ธปท. ตัวเลข PMI ภาคการผลิตของจีนเดือน เม.ย. คาดทรงตัว MoM ที่ 51.7 จุด ตัวเลข GDP 1Q21 ของเยอรมันคาด -1.5% QoQ และ -3.4% YoY ตัวเลข CPI ของยูโรโซนเดือน เม.ย. คาด +1.6% YoY ตัวเลข Core PCE price index ของสหรัฐฯ เดือน มี.ค. คาด +1.8% YoY ตัวเลข Personal spending index เดือน มี.ค. คาด +4.2% MoM และดัชนี Michigan Consumer Sentiment เดือน เม.ย. คาด +1.1% MoM เป็น 87.5 จุด